als_Latn dik_Latn tur_Latn
Kjo lëmi shume e rëndësishme shoqërore ka për qëllim fillimisht njohjen e përgjithshme të saj, studimin dhe shfrytëzimin efikas të pajisjeve termoenergjetike, njohjen e lëndëve fundamentale nga Termodinamika dhe Mekanika e Fluideve dhe aplikimin e tyre në Inxhinierinë mekanike me qëllim të përmirësimit të standardit jetësor të njeriut.
Studimet nga Departamenti Termoenergjetikë dhe Termoteknikë organizohen në nivelin Bachelor, Master dhe të doktoratës.
Programi i studimit Bachelor - Përmbajtja programore në studimet Bachelor u mundëson studentëve të fitojnë një bazë të zgjeruar të njohurive inxhinierike, aftësi dhe përvojë të mjaftueshme për punë individuale dhe kolektive gjatë zgjidhjes së problemeve konkrete në praktikë nga lëmi i Termoenergjetikës dhe Termoteknikës, si dhe u mundëson bazë adekuate për vazhdimin e studimeve të mëtutjeshme.
Pas përfundimit me sukses të studimeve themelore Bachelor studenti do të jetë në gjendje të:
- Dalloj pajisjet termoenergjetike dhe termoteknike dhe të njohë proceset të cilat kryhen me to,
- Njohë disiplinat fundamentale nga lëmi I inxhinierisë së Termoenergjetikës dhe Termoteknikës në nivel të trendëve dhe zhvillimeve bashkëkohore,
- Bëj incizimin dhe bilansin termik te ndërtesave dhe shpenzuesve tjere termik,
- Llogarisë humbjet dhe fitimet e nxehtësisëpër ngrohje, ftohje, ventilim dhe klimatizim,
- Bëj projektime lidhur me ngrohje, ftohje,ventilim dhe klimatizimit
- Përpilojë planin e mirëmbajtjes dhe të shfrytëzimit të pajisjeve
- Përzgjedh veglat, mjetet e punës dhe materialet e duhura për ngrohje, ftohje, ventilim dhe aklimatizimit
- Zbatoj rregullat e sigurisë teknike dhe të mbrojtjes se mjedisit
Kursi i nivelit bachelor përbëhet nga lëndët obligative dhe lëndët zgjedhore, të cilat kanë numrin e caktuar të ECTS kredive.
Varësisht prej përcaktimit të studentit, ai mund të zgjedhë profiling Teknika e ngrohjes dhe termoenergjetikës apo Pajisjet procesore
Nga viti 2011, regjistrimi në Fakultetin e Inxhinierisë Mekanike bëhet vetëm me provim të Maturës d.m.th. pa provim pranues.
Inxhinierët e Termoenergjetikës dhe termoteknikës kryesisht mund të punojnë në:
- Termoelektrocentrale,
- Ngohtore,
- Fabrikat për prodhimin e pajisjeve energjetike, enët nën shtypje, kaldaja
- Sistemet e ngrohjes,
- Sistemet e ftohjes dhe klimatizimit,
- Bëj incizimin e bilanceve termike të ndërtesave,
- Punojë në mirëmbajtjen e sistemeve termoenergjetike.
- Ndërmarrje për instalime dhe montime të sistemeve termoteknike
Programi i studimit Master - Përmbajtja programore në studimet Master u mundëson studentëve të fitojnë një bazë të zgjeruar të njohurive inxhinierike, aftësi dhe përvojë të mjaftueshme për punë të pavarur individuale dhe kolektive gjatë zgjidhjes së problemeve te komplikuara në rrafshin teorik dhe ne rrafshin praktikë.
Pas përfundimit me sukses të studimeve Master, studenti do të jetë në gjendje të:
- udhëheqë me prodhimtarine dhe me mirëmbajtjen e sistemeve ne lëmin e Termoenergjetikës dhe Termoteknikës,siq janë:
- bëj incizimin dhe analizën e bilanceve termike te ndërtesave
- përpiloj projektet më të komplikuara ne lëmin e ngrohjes,ftohjes ,klimatizimit dhe te stabilimenteve termoenergjetike;
- bëj modelimin e proceseve në pajisjet energjetike;
- bëjë plane operative afatshkurta, afatmesme dhe afatgjata për mirëmbajtjen e pajisjeve dhe stabilimenteve energjetike sipas normave dhe standardeve aktualisht më të avancuara,
- t’i njohë programet, të veprojë në përmirësimin e tyre për ekonomizimin e punës dhe të proceseve sipas të cilave punojnë ato pajisje;
Planprogramet e propozuara janë të përmbledhura nga praktikat më të mira të disa Universiteteve rajonale dhe Evropiane si dhe me përvojën e gjatë të Fakultetit të Inxhinierisë Mekanike të Universitetit të Prishtinës “Hasan Prishtina”.
Të nderuar studentë të ardhshëm, Fakulteti I Inxhinierisë Mekanike është institucion i cili ka për qëllim zhvillimin dhe prosperimin e ekonomisë së Kosovës. Bëhuni pjesë e këtij institucioni. Të gjitha drejtimet e këtij Fakulteti janë atraktive dhe tërheqëse. Mos hezitoni të na vizitoni dhe të interesoheni.
Për më shumë informata në lidhje me Drejtimin Termoenergjetikë dhe Termoteknikë, procesin mësimor, lëndët që mësohen, përmbajtjen e lëndëve në të gjitha nivelet dhe informata tjera, ju lutem na vizitoni në Fakultetin e Inxhinierisë Mekanike, ndërtesa e Fakultetit Teknik në Prishtinë, në nr. Tel. 038 - 552 - 126, ose në www.uni-pr.edu.
Gjithashtu vizioni edhe galerinë e fotografive të postuar në këtë web faqe.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn dan_Latn srd_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn